Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: Az Alkotmánybíróság az Országos Választási Bizottság 119/2009. (IV. 11.) OVB határozatát helybenhagyja.
Paragraph Index: 72

Az Alkotmánybíróság az Országos Választási Bizottság 119/2009. (IV. 11.) OVB határozatát helybenhagyja. Az Alkotmánybíróság ezt a határozatát a ben közzéteszi. Indokolás I. Magánszemély 2009. április 2-án országos népszavazási kezdeményezés tárgyában aláírásgyûjtõ ív mintapéldányát nyújtotta be az Országos Választási Bizottsághoz (a továbbiakban: OVB) hitelesítés céljából. Az aláírásgyûjtõ íven az alábbi kérdés szerepelt: „Egyetért-e azzal, hogy a Bûntetõ Törvénykönyvben a határozott ideig tartó szabadságvesztés általános és az egyes bûncselekményeknél tételesen meghatározott legrövidebb és leghosszabb tartama, valamint halmazati és összbüntetésbe foglalt maximuma egységesen a jelenlegi kétszeresére emelkedjen?”.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes